jkorsvik/nowiki_second_scrape_merged huggingface dataset:
Lundfly

Lundfly (Lacanobia spp.) er en slekt av nattfly som tilhører underfamilien Hadeninae. Fire arter er funnet i Norge, alle er vanlige i Sør-Norge. De utgjør en nokså enhetlig gruppe.


== Utseende ==
Middelsstore (vingespenn 36 – 42 mm), kraftige nattfly, mer eller mindre brune på farge. Et karakteristisk trekk er at den hvite bølgelinjen, som går langs forvingens ytterkant, danner en w i midten. Ellers har de vanligvis de vingetegningene som er typiske for nattfly, bortsett fra mørke eksemplarer, særlig av hagelundfly. Bakvingene er grå. Larven er naken, ofte grønn.


== Levevis ==
Disse artene har larver som kan leve på en rekke ulike planter, både løvtrær, busker og urter. De voksne sommerfuglene flyr om natten, mest tidlig på sommeren. De kommer gjerne til lys.


== Utbredelse ==
Denne slekten finnes bare i den palearktiske sone og Nord-Amerika.


== Systematisk inndeling / europeiske arter ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Noctuoidea
Familien nattfly, Noctuidae
Underfamilien Hadeninae
Stammen Hadenini
Slekten lundfly, Lacanobia Billberg, 1820
Underslekten Dianobia
broket lundfly, Lacanobia contigua (Denis & Schiffermüller, 1775)
brunt lundfly, Lacanobia suasa (Denis & Schiffermüller, 1775)
busklundfly, Lacanobia thalassina (Hufnagel, 1766)
Underslekten Diataraxia
Lacanobia amurensis (Staudinger, 1901) – nærmest funnet i Danmark
Lacanobia blenna (Hübner, 1824)
hagelundfly, Lacanobia oleracea (Linnaeus, 1758)
Lacanobia praedita (Hübner, 1813)
Lacanobia splendens (Hübner, 1808) – funnet i Finland og Danmark
Underslekten Lacanobia (i snever forstand)
Lacanobia w-latinum (Hufnagel, 1766) – funnet i Sverige, Finland og Danmark


== Kilder ==
Norges sommerfugler – Nattfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Fauna Europaea, utbredelsesdatabase for europeiske dyr. [3]


== Eksterne lenker ==
(en) Lundfly i Encyclopedia of Life 
(en) Lundfly i Global Biodiversity Information Facility 
(no) Lundfly hos Artsdatabanken 
(sv) Lundfly hos Dyntaxa 
(en) Lundfly hos Fauna Europaea 
(en) Lundfly hos ITIS 
(en) Lundfly hos NCBI 
(en) Kategori:Lacanobia – bilder, video eller lyd på Wikimedia Commons 
Lacanobia – detaljert informasjon på Wikispecies
Thomas Kronenes

Thomas Kronenes (født 16. september 1975), også kjent under artistnavnet «Pest», er en norsk black metal vokalist, mest kjent for sitt arbeid i det norske bandet Gorgoroth.
Pest var også en av grunnleggerne i bandet Obtained Enslavement i 1989. i 1995 fikk Pest tilbud av Infernus om å bli med i Gorgoroth som deres nye vokalist. Det valgte Pest å takke ja til. Han sluttet i Gorgoroth i 1997, men ble igjen med i bandet i 2009. Han har også gjort vokal for de amerikanske bandene Octagon og Blood Stained Dusk.


== Diskografi ==


=== Gorgoroth ===
Antichrist (1996)
The Last Tormentor (EP) (1996)
Under The Sign Of Hell (1997)
Destroyer (1998)
Bergen 1996 (EP) (2007)
Quantos Possunt ad Satanitatem Trahunt (2009)


=== Obtained Enslavement ===
Obtained Enslavement (demo) (1992)
Out of the Crypts (demo) (1993)
Centuries of Sorrow (1994)
Witchcraft (1997)
Soulblight (1998)
The Shepherd and the Hounds of Hell (2000)


=== Blood Stained Dusk ===
Black Faith Inquisition (2008)


== Eksterne lenker ==
(en) Thomas Kronenes på Discogs 
(en) Thomas Kronenes på Discogs 
(en) Thomas Kronenes på MusicBrainz 
(en) Thomas Kronenes på Encyclopaedia Metallum
Alisa Andersen

Alisa Phimpha Andersen (født 1. august 1989) er en norsk friidrettsutøver som primært satser på sprint. Alisa startet karrieren i Malm IL i en alder av 15 år, men representerer for øyeblikket Steinkjer Friidrettsklubb. 
Hun har NM-medaljer både på junior- og senior-nivå, og har representert Norge blant annet i Nordisk juniorlandskamp.


== Medaljer i norske mesterskap ==


== Rekorder ==
60 m: 7,84 sekund
100 m: 12,28 sekund
150 m: 19,24 sekund
200 m: 24,74 sekund
400 m: 58,55 sekund
Lengde: 4,86 meter
Kule: (4 kg): 7,64 meter   (5 kg): 7,69 meter


== Referanser ==


== Eksterne lenker ==
Personlige rekorder i Steinkjer Friidrettsklubb
Alisa vil bli historisk
Berit Øksnes Gjerløw

Berit Øksnes (født 13. april 1959) er politiker (KrF) og luthersk prest i Den norske kirke. Hun ble sokneprest i Skiptvet i Østfold i 1993. 
Hun var statssekretær for KrF i Kultur- og kirkedepartementet i Bondevik II-regjeringen fra 2001–2005.Hun var nominert til bispestilling i Møre i 2008.
Øksnes har sittet i styret for Misjonshøgskolen siden 2006, og hun ble valgt leder i 2008. Hun har også vært nestleder i Presteforeningen.
Den 29. august 2010 ble hun innsatt som prost i Asker prosti.


== Referanser ==


== Eksterne lenker ==
(no) Berit Øksnes Gjerløw hos Norsk senter for forskningsdata
Pardubice

Pardubice er den største byen og administrasjonssenter for regionen Pardubice i Tsjekkia ved elva Elben, 104 km øst for Praha. 


== Historie ==
Byen ble grunnlagt rundt 1340, men det hadde vært et kloster her siden tidlig på 1200-tallet.
Pardubice har et gammelt sentrum med mange restauranter. Her finner en også et gammelt tårn og et nylig renovert slott. Arnošt av Pardubice, den første erkebiskopen i Praha, var født i Pardubice i 1297.


== Næringsliv ==
Pardubice er en viktig industriby, og her finnes blant annet en kjemisk fabrikk (som produserer Semtex, et plastisk eksplosiv), et oljeraffineri, en fabrikk for tungt maskineri og elektronisk utstyr.


== Annen informasjon ==
Siden 1874 har det blitt arrangert et svært kjent hesteløp her, Velká Pardubická. Det er sagt at dette er det hardeste hesteløpet på kontinentet. En annen sportsbegivenhet som blir arrangert her er det årlige speedwayløpet Golden Helmet of Pardubice. Løpet har blitt arrangert siden 1929 og har deltagere fra alle verdenshjørner.


== Bildegalleri ==

		


== Referanser ==


== Eksterne lenker ==
Offisielt nettsted 
(en) Pardubice – kategori av bilder, video eller lyd på Commons 
(en) Pardubice – galleri av bilder, video eller lyd på Commons
Tila Tequila

Thien Thanh Thi Nguyen, bedre kjent som Tila Tequila, (født 24. oktober 1981 i Singapore) er en amerikansk TV-personlighet, internettkjendis, modell, skuespiller, musiker og låtskriver.


== Bakgrunn ==
Nguyen ble født i Singapore, der hennes familie emigrerte fra Vietnam etter Vietnamkrigen. Da hun var ett år gammel flyttet hun og hennes familie til Alief, en forstad til Houston i Texas.


== Profesjonell karriere ==
Nguyen ble kjent med sine opptredener i Stuff, Maxim, Time og i Penthouse, i tillegg til sin rolle som programleder for Fuse TV.
Fra 2007 til 2008 hadde Nguyen sin egen TV-serie, realityserien A shot at Love med Tila Tequila på MTV. Serien hadde premiere 9. oktober 2007 og ble avsluttet 8. juli 2008 etter to sesonger.
Som musiker har Nguyen utgitt EP-ene Sex (2007) og Welcome to the Dark Side (2010).


== Nazisme ==
Hun er blitt utestengt fra Twitter og Facebook og kastet ut av den britiske realityserien  Celebrity Big Brother på grunn av nazistiske uttalelser og opptredender. Blant annet ga hun uttrykk for at kommentatoren Ben Shapiro burde «bli gasset og sendt hjem til Israel», at det bare var to ting hun gladelig ville ofre livet for, nemlig «utryddelsen av alle jøder og bevaring av den hvite rase» og at asiater ville bli respektert dersom det fantes en «asiatisk versjon av Adolf Hitler [...] jeg vil gjerne være den personen; jeg vil redde verden fra den zionistiske sykdommen.» Hun har også offentliggjort en artikkel med tittelen «Hvorfor jeg har sympati for Hitler: Del I» og bilder hvor hun bærer hakekorsbind eller strekker ut høyre arm i nazi-hilsen med teksten «Seig heil!» [sic]


== Familieliv ==
Nguyen forlovet seg med Johnson & Johnson-arvingen og jetsetteren Casey Johnson i desember 2009. Kort tid etter, 4. januar 2010, døde Johnson.


== Referanser ==


== Eksterne lenker ==
Offisielt nettsted 
(en) Tila Tequila – kategori av bilder, video eller lyd på Commons 
(en) Tila Tequila på Internet Movie Database 
(en) Tila Tequila på AllMovie 
(en) Tila Tequila hos Rotten Tomatoes 
(en) Tila Tequila hos The Movie Database 
(en) Tila Tequila på Adult Film Database 
(en) Tila Tequila på Internet Adult Film Database 
(en) Tila Tequila på Apple Music 
(en) Tila Tequila på Discogs 
(en) Tila Tequila på MusicBrainz 
(en) Tila Tequila på Spotify 
(en) Tila Tequila på Songkick 
Tila Tequila på Twitter 
Tila Tequila på Facebook 
Tila Tequila på Instagram 
Tila Tequila på Instagram 
Tila Tequila på YouTube 
Tila Tequila på Myspace 
Tila Tequila side på YouTube
Holmenkollsøndagen

Holmenkollsøndagen er siste arrangementsdag i Holmenkollrennene og har vært arrangert nesten hvert år siden 1892, med unntak for krigsårene 1941–1945 og årene 1898, 1954,1994 og 2009. Avslutningsøvelsen er spesielt hopprenn i Holmenkollbakken og regnes for å være en stor folkefest. Det er tradisjon at kongen og Hans Majestet Kongens Garde deltar. Rennet i 1946 samlet store folkemengder, for første gang over 100 000.


== Fra kombinert til spesialrenn i hopp ==
I årene 1892–1932 besto konkurransen av 18. kilometer langrenn, gjennomført på lørdagen, og deretter hopprenn på søndag. Fra 1933 ble det innført spesialrenn hopp og dette regnes i dag som selve hovedrennet selv om kombinert fortsatt er en øvelse på programmet.


== Referanser ==
Mary Higgins Clark

Mary Higgins Clark (født 24. desember 1927, død 31. januar 2020) var en amerikansk forfatter. Hun skrev 50 bøker; de fleste ble bestselgere i USA.


== Bibliografi ==


=== 1968-1990 ===
1968 Aspire to the Heavens/Velkommen hjem, Herr President
1975 Where are The Children/Hatets gisler
1977 A Stranger is Watching/Øyenvitnet
1980 The Cradle Will Fall/Gjøkungen
1982 A cry in the Night/Ett skrik i natten
1984 Stillwatch/Navnløs fiende
1987 Weep No More, My Lady/Sluttspill
1989 While My Pretty One Sleeps/Mens min elskede sover
1989 The Anastasia Syndrom and Other Stories/Anastasiasyndromet og fire andre noveller
1990 Voices in the Coal Bin


=== 1990-1999 ===
1991 Loves Music, Loves to Dance/Den siste dansen
1992 All Around the Town/Stemmenes rop
1993 I'll be Seeing You/Noen ser deg
1993 Detah on the Cape and Other Stories
1993 Milk run and Stowaway
1994 Remeber Me/En siste hilsen
1994 The Lottery Winner
1995 Let Me Call You Sweetheart/Kjærlighetsmordet
1995 Silent Night/Stille natt
1996 Moonlight Becomes You/Stille som i graven
1996 My Gal Sunday
1997 Pretend You Don't See Her/ Lacey/Alice
1998 You Belong to Me/Du tilhører meg
1998 All Through the Night/Et barn er født
1999 We'll Meet Again/Vi møtes igjen


=== 2000-2009 ===
2000 Before I Say Good-Bye/Før jeg sier farvel
2000 Deck the Halls/Det skjedde i de dager
2001 On the Street Where You Live/I gaten hvor du bor
2001 He Sees You When You're Sleeping/Deilig er jorden, merkverdig er Guds himmel
2002 Daddy's Little Girl/Pappas lille pike
2003 The Second Time Around/Den siste valsen
2004 Nighttime is My Time/Min tid er natten
2004 The Christmas Thief
2005 No Place Like Home/Lille Lizzie vender tilbake
2006 Two Little Girls in Blue/To små jenter i blått
2006 Santa Cruise
2007 Ghost Ship: A Cape Cod Story
2007 I Heard That Song Before/Den sangen har jeg hørt før
2008 Where Are You Now?/Hvor er du nå?
2008 Dashing Through the Snow
2009 Just Take My Heart/Et hjerte til begjær


=== 2010-2015 ===
2010 The Shadow of Your Smile/Skyggen av ditt smil
2011 I'll Walk Alone/Helt alene
2011 The Magical Christmas Horse
2012 The Lost Years/Hemmeligheter fra fortiden
2013 Daddy's Gone A Hunting/Drømmer dreper ikke
2014 I've Got You Under My Skin/Hevnens farge er blå
2014 The Cinderella Murder/Askepottmordet (med Alafair Burke)
2015 The Melody Lingers on/Melodien lever videre
2015 All Dressed in White/Bruden som forsvant (med Alafair Burke)
2016 As Time Goes By
2016 The Sleeping Beauty Killer/Tornerosemordet (med Alafair Burke)
2017 All By Myself, Alone/Aldri mer alene
2017 Every Breath You Take (med Alafair Burke)
2018 I've Got My Eyes on You/Øynene som ser
2018 You Don't Own Me (med Alafair Burke)
2019 Kiss the Girls and Make Them Cry


== Referanser ==


== Eksterne lenker ==
(en) Offisielt nettsted 
(en) Mary Higgins Clark – kategori av bilder, video eller lyd på Commons 
(en) Mary Higgins Clark på Internet Movie Database 
(en) Mary Higgins Clark hos The Movie Database 
(en) Mary Higgins Clark på Discogs 
(en) Mary Higgins Clark på MusicBrainz
Fengxi

Fengxi (kinesisk: 枫溪区; pinyin: Fēngxī Qū) er et bydistrikt i byprefekturet Chaozhou i provinsen Guangdong i Folkerepublikken Kina. Det har et areal på 24 km² i teller ca. 106 200 innbyggere.


== Eksterne lenker ==
Offisielt nettsted 
Offisielt nettsted
Jakov Fak

Jakov Fak (født 1. august 1987 i Rijeka) er en  kroatisk skiskytter som fra sesongen 2010-2011 konkurrerer for Slovenia. Han overrasket en hel skiskytter-verden da han tok bronsemedalje på normaldistansen (20 km) for menn under VM i skiskyting 2009 i Pyeongchang. Etter strålende skyting og god fart i sporet, tok han Kroatias første VM-medalje i skiskyting bak vinneren Ole Einar Bjørndalen og Christoph Stephan på andreplass. Faks beste plassering i verdenscupen før VM var en 16.-plass, og han klarte en 14.-plass på åpningsdistansen (sprint) i VM. Han var for øvrig Kroatias eneste mannlige deltaker i VM. 
I november 2010 fikk Fak slovensk statsborgerskap, og representerer dermed Slovenia. Han ble verdensmester på normaldistansen 20 km under VM i skiskyting 2012 i Ruhpolding. Under VM i skiskyting 2013 i Nové Město tok han bronse på 10 km sprint. Han ble igjen verdensmester under VM i skiskyting 2015 i Kontiolax, hvor han vant 15 km fellesstart.
Han tok sølv på normaldistansen under Vinter-OL 2018 i Pyeongchang.


== Verdenscupseire ==


== Referanser ==


== Eksterne lenker ==
(de) Jakov Fak – Munzinger Sportsarchiv 
(en) Jakov Fak – Olympics.com 
(en) Jakov Fak – Olympic.org 
(en) Jakov Fak – Olympedia 
(en) Jakov Fak – Sports-Reference (OL-resultater – arkivert) 
(hr) Jakov Fak – Kroatias olympiske komité 
(en) Jakov Fak – IBU 
(en) Jakov Fak – biathlon.com.ua 
Fak: Moj životni san se ispunio već ove godine Arkivert 20. februar 2009 hos Wayback Machine. Nettside på kroatisk
Shunde

Shunde (kinesisk: 顺德区; pinyin: Shùndé Qū, kantonesisk: Seuhn Dak) er et bydistrikt i byprefekturet Foshan i provinsen Guangdong i Folkerepublikken Kina. 
Befolkningen var på 1 068 426 innbyggere i 1999.Det store kjøkkenindustrikonsernet Midea har hovedkontor i Shunde, likeså klimaanleggprodusenten Galanz.


== Administrative enheter ==


== Samferdsel ==


=== Jernbane ===
Høyhastighetsbanen Guangzhou–Zhuhai Intercity Mass Rapid Transit betjener byen.


=== Vei ===
Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.


== Referanser ==


== Eksterne lenker ==
Lokalregjeringens side
Conghua

Conghua (kinesisk: 从化市; pinyin: Cónghuà Shì) er et byfylke i den subprovinsielle by Guangzhou (Kanton) i provinsen Guangdong i Folkerepublikken Kina. 
I 1999 talte det 504 114 innbyggere.


== Kulturminner ==
Guangyu-anetempelet (Guangyu ci, 广裕祠) ble i 2006 tilføyet på Folkerepublikken Kinas liste over nasjonale historiske minnesmerker og kulturgoder.


== Administrative enheter ==


== Referanser ==


== Eksterne lenker ==
Offisielle websider
Anetempelet Guangyu mottar FN-pris
Pengjiang

Pengjiang (kinesisk: 蓬江区; pinyin: Péngjiāng Qū) er et bydistrikt sentralt i byprefekturet Jiangmen i provinsen Guangdong i Folkerepublikken Kina. 
Det har et areal på 325 km² og teller ca. 430 000 innbyggere.
Selve storbyen Jiangmen er delt i to bydistrikter, Pengjiang og Jianghai, som ligger på hver sin side av floden Peng.


== Eksterne lenker ==
Lokalregjeringens hjemmesider
Jenny Hansson

Jenny Hansson (født 26. august 1980) er en svensk langrennsløper. Hun representerer Åre Längdskidklubb  i Jämtland.
Hansson vant Vasaloppet i 2011, ble nummer to i 2007 og 2008 og nummer fire i 2010. Hun vant Marcialonga i 2008 og 2010, og hun vant kvinneklassen i Birkebeinerrennet 2010. Hun vant FIS Marathon Cup sammenlagt i 2009 og 2010.
Hansson bestemte seg for å legge opp i mai 2013.


== Referanser ==


== Eksterne lenker ==
(en) Jenny Hansson – FIS (langrenn) 
(en) Jenny Hansson – IBU
Rongcheng (Jieyang)

Rongcheng (kinesisk: 榕城区; pinyin: Róngchéng Qū) er et bydistrikt i byprefekturet Jieyang i provinsen Guangdong i Folkerepublikken Kina. 
Det har et areal på 347 km² og teller 746 354 innbyggere (2010).


== Referanser ==


== Eksterne lenker ==
Offisielt nettsted 
(en) Rongcheng District – kategori av bilder, video eller lyd på Commons 
Infoside
Søvitt

Søvitt er en magmatisk bergart som består av kalkspat og mineraler hvor blant annet grunnstoffet niob inngår. Forekomster av søvitt er funnet ved gårdene Søve og Tufte i Fensfeltet på Ulefoss i Telemark fylke.
Søvitt er en hvit, marmorlignende, magmatittisk kalkstein. 
Søvitt forekommer som store og små ganger i fenitt, hovedsakelig i den nordlige og den vestlige delen av Fensfeltet. Bergarten holder seg hvit, selv på forvitret overflate. Søvittens hovedmineral er kalsitt (kalkspat), kalsiumkarbonat, CaCO3 (hvit). Kalsitten utgjør 70–95 prosent av bergarten og danner en jevnt kornet masse. Kornstørrelsen varierer fra sted til sted, fra 0,5 til 5 mm (fra fin- til middelskornet). Underordnede lyse mineraler er dolomitt, kalsium-magnesium-karbonat, (Ca,Mg)2(CO3)2 (hvit) (utgjør ofte ca. 10 % av bergarten), og apatitt, et fluor- og klorholdig kalsiumfosfat, Ca5(PO4)3(F,Cl,OH), synlig som små, fargeløse nåler (utgjør 3–7 %
Kolbjørn Knudsen

Kolbjørn Knudsen (født 13. oktober 1897 i Bergen Norge, død 8. januar 1967 i Göteborg), var en norskfødt svensk skuespiller. Benevnes også som Kolbjörn Knudsen eller Colbjörn Knudsen.
Knudsen var elev ved Lorensbergsteatern i Göteborg 1919-1922, han debuterte på scenen 1923 og var engasjert ved Lorensbergsteatern til 1927. Kolbjørn Knudsen flyttet over til Konserthusteatern før han kom til Stockholm og Dramaten i 1927. Han vendte tilbake til Göteborg og Lorensbergsteatern i 1932 og arbeidet der fram til 1934 da han ble engasjert ved Göteborgs stadsteater.


== Filmografi ==


=== Langfilm ===

1963 –  Nattverdsgjestene … Knut Aronsson, klokker

1961 – Briggen Tre Liljor … godseier Sintor

1957 – Synnøve Solbakken … Nordhaugsbonden, Knuts far

1957 – Ingen morgondag .... Bergas, Astrids mann

1956 – Den blå tulipan ... prost Frithiof Bergzell (Original tittel: Där möllorna gå ...)

1955 – Vildfugler … skipskaptein Hern, Lenas og Esters far

1954 – Seier i mørket … Anders Johansson, bonde, Gustafs far

1953 – Ingen mans kvinna .... Jonas Persson

1953 – Veien til Klockrike .... Ingas far (kreditert som Colbjörn Knudsen)

1953 – Barabbas … oppsynsmann i koppergruven på Kypros

1952 – Kärlek .... Brandeus, prost

1949 – Kärleken segrar .... Hartman, lege, svensk røde korssjef

1948 – Lappblod .... Oula, rik same

1948 – Havnebyen .... sjømann (scene klippet bort i den endelige filmen)

1947 – Rallare .... Holmberg, baneingeniør

1947 – Maj på Malø .... "Marseljäsarn", skurk

1946 – Ødemarkspresten .... Huggen, sadistisk gruveformann

1945 – Flickorna i Småland .... Måns Tattare

1945 – Svarta rosor .... doktor Wingård, lege (ikke kreditert)

1944 –  Sangerprinsen  .... kong Oscar I (Originaltittel: Prins Gustaf)

1944 – Flickan och Djävulen .... bonden Klas

1944 – Vi behöver varann … en arbeider i Konsumbutikken

1944 – Jeg er ild og luft .... skuespiller ved Stora Teatern

1943 – Livet på landet .... Carl Brockman, godseier

1943 – Jeg drepte .... Allen, kriminaletterforsker (kreditert som Colbjörn Knudsen)

1943 – Anna Lans .... politietterforsker

1943 – Ungt blod .... Karl-Hugo Stadius, lektor

1942 – Fangen på Vaxholm  .... major Rutger Canitz (Original tittel: General von Döbeln)

1937 – Konflikt … skipsverftarbeider som ruller opp en trosse (ikke kreditert)

1930 – Charlotte Löwensköld .... Pontus Friman, Karl Arturs venn
1928 – Synd .... kafégjest


=== TV ===
1958 – Galgmannen  .... Christoffer Toll
1960 – Den ljusnande tid
1962 – Generalskan  .... Generalen
1962 –  Måsarna
1961 –  En handelsreisendes død  .... Willy Loman
1961 –  Ur Peer Gynt
1964 –  Slutet på början (The end of the beginning) ....  Darry Berrill


=== Kortfilm ===

1956 – En vanlig vardag … disponenten

1951 – Ett hörn i norr


== Teater ==


=== Roller ===
(i utvalg)


== Referanser ==


== Eksterne lenker ==
(en) Kolbjørn Knudsen på Internet Movie Database 
(sv) Kolbjørn Knudsen i Svensk Filmdatabas 
(en) Kolbjørn Knudsen hos The Movie Database
Cristina Paluselli

Cristina Paluselli (født 23. oktober 1973) er en italiensk tidligere langrennsløper.
Paluselli var med på det italienske stafettlaget som tok bronse i VM 2001 i Lahtis. Hun ble nummer 39 på 10 km klassisk i begge sine OL-deltakelser, i 2002 og i 2006.
Hun vant Birkebeinerrennet i 2005, Vasaloppet i 2006 og Marcialonga i 2005 og 2006. Etter seieren i Vasaloppet i 2006 ble hun beskyldt for juks etter at hun hadde blitt dyttet av sin trener. Åsarna IK la inn protest, men denne ble avvist av juryen. Åsarna IK appellerte avgjørelsen til appellutvalget i det internasjonale skiforbundet som avviste appellen.Hun vant FIS Marathon Cup sammenlagt tre år på rad fra 2004 til 2006.


== Se også ==
Liste over vinnere i Vasaloppet


== Referanser ==


== Eksterne lenker ==
(en) Cristina Paluselli – Olympedia 
(en) Cristina Paluselli – Sports-Reference (OL-resultater – arkivert) 
(en) Cristina Paluselli – FIS (langrenn)
Régence

Régence (opprinnelig et fransk ord som betyr regent ) er en periode i fransk historie mellom 1715 og 1723, da kong Louis XV var mindreårig og landet ble styrt av en regent, Filip II av Orléans, Louis XIV nevø. 


== Kultur ==
Régence-perioden markerer slutten for Versailles som politisk maktsentrum. Regentens hoff var i Palais Royal i Paris. Perioden markerer også starten for salongene i Paris som kulturelle sentre. Dette var møteplasser for intellektuelle og sentrum for en diskret, liberal motstand mot offisiell politikk. I salongene kunne aristokratene også lettere få omgang med høyborgerskapet i den nye atmosfæren preget av avslappende dekorum, behag og intimitet.


== Kunsthistorie ==
I kunsten regnes Régence-stil som en tidlig form for rokokko, slik man eksempelvis ser det i maleriene til Antoine Watteau (1684–1721). Perioden regnes fra rundt 1700 og noen tiår fremover. Man finner Régence-stil i Norge rundt 1710. Stilen preget perioden fram til rokokkoen kom for fullt rundt 1750.
Henri de Pauw

Henri De Pauw (født 26. februar 1911) var en belgisk vannpolospiller som deltok i flere olympiske leker, 1928 i Amsterdam, 1936 i Berlin og 1948 i London. 
De Pauw vant en olympisk bronsemedalje i vannpolo under OL 1936 i Berlin. Han var med på det belgiske laget som kom på tredjeplass i vannpoloturneringen bak Ungarn og Tyskland. Det var 16 nasjoner som stilte med lag.  De Pauw spilte alle tre kamper under vannpoloturnering i Berlin.  


== OL-medaljer ==
1936  Berlin -  Bronse i vannpolo,  Belgia


== Eksterne lenker ==
(en) Henri de Pauw – Olympics.com 
(en) Henri de Pauw – Olympic.org 
(en) Henri de Pauw – Olympedia 
(en) Henri de Pauw – Sports-Reference (OL-resultater – arkivert) 
(en) Henri de Pauw – databaseOlympics.com (arkivert)